9. ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 16/18 Ιουν.1982 (ΦΕΚ Α΄ 73) Αντιμετώπιση έκτακτων επεισοδίων ρύπανσης του περιβάλλοντος και ρύθμιση συναφών θεμάτων. Κυρώθηκε και συμπληρώθηκε όπως πιο κάτω από τον Νόμ. 1327/3-7-Φεβρ. 1983 (ΦΕΚ Α΄ 21). Σελ. 326,04 Τεύχος ΣΤ21-Σελ.118 24.Γ.κ.5-9 Χωροταξία και Περιβάλλον Έχοντας υπόψη: Ι.Τις διατάξεις του άρθρ. 44, παρ. 1 του Συντάγματος. 2.Την υποχρέωση προστασίας του περιβάλλοντος, σύμφωνα και με τη σχετική επιταγή του άρθρ. 24, παρ. 1 του Συντάγματος και ιδίως την ανάγκη αποτελεσματικής αντιμετώπισης έκτακτων περιπτώσεων εξαιρετικά επείγουσας και απρόβλεπτης ανάγκης που προκύπτουν από: α)Την αυξανόμενη με ανησυχητικό ρυθμό ρύπανση του περιβάλλοντος και τον επικίνδυνο υποβιβασμό της ποιότητας ζωής, ιδίως στα μεγάλα αστικά κέντρα. β)Το φαινόμενο της επανειλημμένης και εκτεταμένης σε χρονική διάρκεια εμφάνισης επεισοδίων σοβαρής, ατμοσφαιρικής κυρίως, ρύπανσης στο λεκανοπέδιο της Αττικής αλλά και σε άλλες βιομηχανικά αναπτυγμένες περιοχές. 3.Την μέχρι την επικείμενη οργάνωση του θεσμικού πλαίσιου αποτελεσματικής αντιμετώπισης της προστασίας του περιβάλλοντος, επιτακτική ανάγκη λήψης άμεσων, κυρίως βραχυπροθέσμων, μέτρων για την αντιμετώπιση έκτακτων περιστατικών ρύπανσης που εγκυμονούν κίνδυνο και για την υγεία του ανθρώπου, με πρόταση του Υπουργικού Συμβουλίου, αποφασίζουμε: Ορισμοί Άρθρ.1.-Για την εφαρμογή των διατάξεων των επόμενων άρθρων ισχύουν οι ακόλουθοι ορισμοί: 1.«Περιβάλλον»: Καλείται το σύνολο των φυσικών και ανθρωπογενών παραγόντων που ευρισκόμενοι σε στενή αλληλεπίδραση επηρεάζουν την οικολογική ισορροπία και την ποιότητα της ανθρώπινης ζωής. Ειδικότερα το περιβάλλον αποτελείται από τον χερσαίο, θαλάσσιο και εναέριο χώρο, την χλωρίδα, την πανίδα, τα υπόγεια ύδατα, τους φυσικούς πόρους και τα στοιχεία πολιτισμού όπως αυτά διαμορφώθηκαν από την δραστηριότητα του ανθρώπου. 2.«Ρύπανση»: Καλείται η άμεση ή η έμμεση εκπομπή στο περιβάλλον ουσιών ή κάθε μορφής ενέργειας σε ποσότητα, συγκέντρωση ή διάρκεια που είναι δυνατόν να προκαλέσουν βλάβη στην ανθρώπινη υγεία, υλικές ζημιές, ή να έχουν δυσμενή επίδραση στους ζωντανούς οργανισμούς ή στα οικοσυστήματα και γενικά να καταστήσουν το περιβάλλον ακατάλληλο για τις επιθυμητές χρήσεις. 3.«Ανθρώπινη Υγεία»: Είναι η κατάσταση της πλήρους φυσικής, ψυχικής, διανοητικής ευεξίας. Έκτακτα μέτρα Άρθρ.(10)8.-Κάθε διάταξη που αντίκειται στο περιεχόμενο της Πράξης αυτής Νομοθετικού Περιεχομένου καταργείται. Ισχύς Άρθρ.(11)9.-Η ισχύς της παρούσης Πράξης Νομοθετικού Περιεχομένου αρχίζει από τη δημοσίευση της στην Εφημερίδα της Κυβερνήσεως. Τα άνω άρθρ. 10 και 11 αναριθμήθηκαν σε άρθρ. 8 και 9 από την παρ. 3 άρθρου τρίτου του Νόμ. 1327/37 Φεβρ. 1983 (ΦΕΚ Α΄ 21). 24.Γ.κ.9 Χωροταξία και Περιβάλλον Άρθρ.2.-1.Με κοινές αποφάσεις του Υπουργού Χωροταξίας, Οικισμού και Περιβάλλοντος και του ή των κατά περίπτωση αρμόδιων Υπουργών και ανάλογα με τη σοβαρότητα της υφισταμένης ή αναμενομένης κατάστασης καθορίζονται τα κατά τις επόμενες παραγράφους αναγκαία μέτρα για την αντιμετώπιση της ατμοσφαιρικής ρύπανσης, η χρονική διάρκεια και η γεωγραφική έκταση εφαρμογής τους, καθώς και κάθε άλλη συναφής λεπτομέρεια. Με όμοιες αποφάσεις καθορίζονται επίσης οι όροι και οι προϋποθέσεις λήψης των παρακάτω μέτρων, ιδίως οι υπό έλεγχο ρύποι, οι μέθοδοι μέτρησης και τα οριακά επίπεδα καθενός καθώς και κάθε άλλη αναγκαία λεπτομέρεια. 2.Τα κατά το παρόν άρθρο μέτρα είναι δυνατόν να περιλαμβάνουν τα εξής: α.Μέτρα για τη Βιομηχανία. Μείωση της κατανάλωσης καυσίμων των βιομηχανιών και αντίστοιχη μείωση της παραγωγής τους. Απαγόρευση λειτουργίας ή περιοδική διακοπή λειτουργίας ορισμένων βιομηχανιών. Ελάττωση παραγωγής βιομηχανιών στα ελάχιστα επίπεδα λειτουργίας, που απαιτούνται για τη συντήρηση και την ασφάλεια των εγκαταστάσεων. β.Μέτρα για τα αυτοκίνητα. Επιβολή της εκ περιτροπής κυκλοφορίας Ι.Χ. αυτοκινήτων. Επέκταση του περιορισμού κυκλοφορίας αυτοκινήτων με εξαίρεση εκείνων που είναι εντελώς αναγκαία για τη ζωή και την ασφάλεια της περιοχής όπου εφαρμόζονται τα μέτρα. Απαγόρευση κυκλοφορίας των Ι.Χ.αυτοκινήτων σε ορισμένη ζώνη. Απαγόρευση κυκλοφορίας ορισμένων κατηγοριών Δ.Χ. αυτοκινήτων. γ.Μέτρα για τη θέρμανση κτιρίων. Απαγόρευση ή επιβολή περιορισμών στην κεντρική θέρμανση δημόσιων ή ιδιωτικών κτιρίων και χώρων. δ.Λοιποί περιορισμοί Απαγόρευση κάθε είδους ανοιχτής φωτιάς. Διακοπή λειτουργίας αποτεφρωτικών κλιβάνων σε νοσηλευτικά ιδρύματα. Περιορισμός ή απαγόρευση χρήσης αποτεφρωτήρων απορριμμάτων. Διακοπή σε μεγάλη κλίμακα οικοδομικών και χωματουργικών εργασιών. Μείωση ή κλιμάκωση ωραρίου εργασίας. Περιορισμός ή διακοπή λειτουργίας δημόσιων και ιδιωτικών σχολείων και σχολών. Περιορισμός λειτουργίας Δημόσιων Υπηρεσιών, Οργανισμών και Τραπεζών. Επιβολή υποχρέωσης χρησιμοποίησης ορισμένου τύπου καυσίμων από ορισμένες κατηγορίες καταναλωτών. Η ευθύνη εφαρμογής των μέτρων που λαμβάνονται σύμφωνα με τις διατάξεις του άρθρου αυτού, ανήκει στον κατά τόπο αρμόδιο Νομάρχη, υπό την εποπτεία του Υπουργού Χωροταξίας, Οικισμού και Περιβάλλοντος, προς τον οποίο και ασκείται κάθε συναφής με τα μέτρα αυτά διοικητική προσφυγή. Στο Νομό Αττικής η ευθύνη εφαρμογής των μέτρων ανήκει στον Υπουργό Χωροταξίας, Οικισμού και Περιβάλλοντος. Διοικητικές κυρώσεις Άρθρ.3.-1.Στον παραβάτη των μέτρων που καθορίζονται με τις παραπάνω διοικητικές πράξεις, επιβάλλεται με απόφαση του αρμόδιου Νομάρχη, μετά από την πράξη ελέγχου του κατά το άρθρ. 5 ΚΕΠΠΕ ή της Ειδικής Υπηρεσίας Δήμων και Κοινοτήτων, διοικητική χρηματική ποινή μέχρι 800.000 δραχμ., εφόσον δεν προβλέπεται αυστηρότερη ποινή από ειδικές διατάξεις. Για παραβάσεις στην περιοχή του Νομού Αττικής η κατά το προηγούμενο εδάφιο διοικητική ποινή επιβάλλεται από τον Υπουργό Χωροταξίας, Οικισμού και Περιβάλλοντος. 2.Σε περίπτωση που τάσσεται από την αρχή προθεσμία συμμόρφωσης επιβάλλεται χρηματική ποινή μέχρι 300.000 δραχμ., για κάθε ημέρα υπέρβασης της προθεσμίας που έχει τεθεί. 3.Σε περίπτωση σοβαρής ρύπανσης, κατά τη διάρκεια της επιβολής έκτακτων μέτρων από τη λειτουργία βιομηχανικών, κατασκευαστικών ή λατομικών επιχειρήσεων, ή από εκκαπνισμό πλοίων ή από άλλες εστίες ανοικτής φωτιάς, ο Υπουργός Χωροταξίας, Οικισμού και Περιβάλλοντος με τον κατά περίπτωση αρμόδιο Υπουργό μπορούν να επιβάλλουν χρηματική ποινή μέχρι 10.000.000 δραχμ. Για τον ίδιο λόγο είναι επίσης δυνατή από τον κατά περίπτωση αρμόδιο Υπουργό και η αφαίρεση της άδειας άσκησης της δραστηριότητας που προκαλεί τη ρύπανση, εφ’ όσον τέτοια άδεια προβλέπεται από τις υπάρχουσες διατάξεις. «4.Κατεξαίρεση οι παραβάτες των μέτρων του άρθρου 2 παρ. 2, εδάφ. β’ αυτής της πράξεως που καθορίζονται με τις κοινές Υπουργικές αποφάσεις της παρ. 1 του ίδιου άρθρ. 2, διώκονται και τιμωρούνται με χρηματική ποινή 10.000 μέχρι 50.000 δραχμ., με την επιφύλαξη της εφαρμογής οποιασδήποτε κείμενης διάταξης που προβλέπει την επιβολή βαρύτερης ποινής. 5.Τα αδικήματα της προηγούμενης παραγράφου διώκονται αυτεπάγγελτα. Αρμόδιες για τη βεβαίωσή τους είναι οι οικείες αστυνομικές ή άλλες κατά νόμο αρμόδιες αρχές. 6.Οι διατάξεις των άρθρ. 417 μέχρι 424 του Κώδικα Ποινικής  Δικονομίας   εφαρμόζονται (Αντί για τη σελ. 326,05) Σελ. 326,05(α) Τεύχος Ζ61-Σελ. 65 Χωροταξία και Περιβάλλον 24.Γ.κ.9 στις περιπτώσεις των προηγούμενων παρ. 4 και 5». Οι παρ. 4, 5 και 6 προστέθηκαν από το άρθρο δεύτερο του Νόμ. 1327/3-7 Φεβρ. 1983 (ΦΕΚ Α΄ 21). Διάθεση εσόδων Άρθρ.4.-Τα κατά το προηγούμενο άρθρο έσοδα περιέρχονται στο Ε.Τ.Ε.Ρ.Π.Σ. του Υπουργείου Χωροταξίας, Οικισμού και Περιβάλλοντος και διατίθενται για την εκτέλεση προγραμμάτων προστασίας περιβάλλοντος. Ποσοστό των εσόδων αυτών που ορίζεται με κοινή απόφαση των Υπουργών Οικονομικών, Εσωτερικών, και Χωροταξίας Οικισμού και Περιβάλλοντος διατίθεται στους Οργανισμούς Τοπικής Αυτοδιοίκησης, ιδίως για έργα προστασίας περιβάλλοντος ή αντιρρύπανσης. Κλιμάκια Ελέγχου Ποιότητας Περιβάλλοντος. Άρθρ.5.-«1.Με κοινές αποφάσεις του Υπουργού Χωροταξίας, Οικισμού και Περιβάλλοντος και του κατά περίπτωση αρμόδιου Υπουργού συνιστώνται από μόνιμους δημόσιους υπαλλήλους ή υπαλλήλους με σύμβαση ιδιωτικού δικαίου και με συμμετοχή εκπροσώπου του οικείου, κατά περίπτωση, Δήμου ή Κοινότητας Κλιμάκια Ελέγχου Ποιότητας Περιβάλλοντος (Κ.Ε.Π.Π.Ε.) που υπάγονται στους κατά τόπους νομάρχες. Στα Κ.Ε.Π.Π.Ε. δύναται να μετέχει και εκπρόσωπος της οικείας Ένωσης Δήμων και Κοινοτήτων που ορίζεται από αυτήν. Με τις αποφάσεις σύστασης των Κ.Ε.Π.Π.Ε. καθορίζεται η σύνθεση, οι αρμοδιότητες και οι λοιπές λεπτομέρειες οργάνωσης και λειτουργίας τους». Η παρ. 1 άρθρ. 5 αντικαταστάθηκε ως άνω από το άρθρο τρίτο του Νόμ.1327/3-7 Φεβρ. 1983 (ΦΕΚ Α΄ 21). 2.Στην σύνθεση των Κ.Ε.Π.Π.Ε. είναι δυνατό να συμμετέχουν ένας ή περισσότεροι εμπειρογνώμονες που ορίζονται με απόφαση του Υπουργού Χωροταξίας, Οικισμού και Περιβάλλοντος. 3.Τα Κ.Ε.Π.Π.Ε. είναι αρμόδια για τον έλεχγο τήρησης των μέτρων που προβλέπονται στο άρθρ. 2 παρ. 2 με στοιχ. α, γ και δ. Η τήρηση των μέτρων που προβλέπονται στο άρθρ. 2 παρ. 2 στοιχ. β ανήκει στα κατά την κείμενη νομοθεσία αρμόδια όργανα. Οι αρμοδιότητες των Κ.Ε.Π.Π.Ε. δε θίγουν τις κατά την κείμενη νομοθεσία αρμοδιότητες άλλων οργάνων. Με τα εδάφ. β και γ της παρ. 12 άρθρ. 11 Νόμ. 1515/1985 (ΦΕΚ Α΄ 18), (τόμ. 23 σελ. 490,441) ορίστηκε, ότι από τη σύσταση των Σελ. 326,06(α) Τεύχος Ζ61-Σελ.66 Κ.Ε.Π.Π.Ε. που προβλέπονται στο νόμο αυτό καταργούνται τα Κ.Ε.Π.Π.Ε. για το νομό Αττικής που προβλέπονται στο άνω άρθρ. 5. Περιοχές υποβαθμισμένου περιβάλλοντος. Άρθρ.6.-1.Με αποφάσεις του Υπουργικού Συμβουλίου ύστερα από εισήγηση του Υπουργού Χωροταξίας, Οικισμού και Περιβάλλοντος και με κριτήρια το μέγεθος υποβάθμισης της ποιότητας του περιβάλλοντος την ανάγκη προστασίας της ανθρώπινης υγείας, ή την ανάγκη αντιμετώπισης εξαιρετικά επειγουσών καταστάσεων είναι δυνατή η κήρυξη περιοχών ως περιοχών υποβαθμισμένου περιβάλλοντος. 2.Η κήρυξη μιας περιοχής ως περιοχής υποβαθμισμένου περιβάλλοντος έχει ως αυτοδίκαιη συνέπεια την ανάθεση στον Υπουργό Χωροταξίας, Οικισμού και Περιβάλλοντος, της αρμοδιότητας εισήγησης για τη λήψη μέτρων προστασίας περιβάλλοντος που προβλέπονται από την ισχύουσα νομοθεσία και τον συντονισμό όλων των κατά περίπτωση αρμόδιων φορέων που ασκούν αρμοδιότητες προστασίας περιβάλλοντος στην περιοχή. Εξασφάλιση αποδοχών εργαζομένων Άρθρ.7.-1.Με την επιφύλαξη της εφαρμογής της επόμενης παραγράφου, μισθωτοί επιχειρήσεων, οι οποίοι δεν απασχολούνται εν όλω ή εν μέρει εξ αιτίας εφαρμογής έκτακτων μέτρων, για τα οποία προβλέπει το άρθρ. 2 αυτής της Πράξης Νομοθετικού Περιεχομένου, δικαιούνται όλες τις αποδοχές τους. Η σχετική δαπάνη του εργοδότη καταβάλλεται σ’ αυτόν από το Δημόσιο, για το μέρος που αντιστοιχεί στο χρόνο μη απασχόλησης του μισθοδοτηθέντος προσωπικού. Η διαδικασία της καταβολής αυτής της δαπάνης από το Δημόσιο, ύστερα από αίτηση του εργοδότη, όπως και κάθε άλλη σχετική λεπτομέρεια για τα δικαιολογητικά, τα αρμόδια διοικητικά όργανα κ.λ.π., καθορίζονται με αποφάσεις του Υπουργού Οικονομικών. 2.Κατά τη διάρκεια περιοδικής διακοπής της λειτουργίας βιομηχανιών και βιοτεχνιών σε εφαρμογή αυτής της Πράξης Νομοθετικού Περιεχομένου οι μισθωτοί που απασχολούνται σ’ αυτές πραγματοποιούν την κανονική άδεια που δικαιούνται ή μέρος αυτής, εφόσον η περίοδος διακοπής της λειτουργίας είναι διάρκειας τουλάχιστον 2 συνεχών εβδομάδων. Καταργούμενες διατάξεις. 